Etter presteordinasjonen i Härnösand skilles brødrenes veier. Petrus drar tilbake til Uppsala der han blir ansatt som huspredikant på Frötuna gods og fortsetter sine studier. Lars Levi drar til Arjeplog og begynner i sin første prestetjeneste som vikarierende sogneprest i egne hjemtrakter. Vikariatet er bare noen måneder og etter dette går han over i en stilling som misjonær for den samiske befolkning i Arjeplog og Arvidsjaur fra mai 1825 til april 1826.